CELEX: 62010CA0402
Language: fi
Date: 2011-10-27 00:00:00
Title: Asia C-402/10: Unionin tuomioistuimen tuomio (viides jaosto) 27.10.2011 (Conseil d'État'n (Ranska) esittämä ennakkoratkaisupyyntö) — Société Groupe Limagrain Holding v. Établissement national des produits de l'agriculture et de la mer (Maatalous — Asetukset (ETY) N:o 3665/87 ja N:o 565/80 — Vientituet — Ennakkoon maksettu tuki — Tullivarastointimenettelyyn asetetut tavarat — Tavarakirjanpito puuttuu — Todisteet tavaroiden viennistä — Kyseiseen vientiin liittyvä vientituki on saatu kokonaan tai osaksi — Velvollisuus palauttaa perusteettomasti saatu määrä — Korostuksen soveltaminen palautettavaan määrään)

17.12.2011   
            
            
               FI
            
            
               Euroopan unionin virallinen lehti
            
            
               C 370/14
            
         Unionin tuomioistuimen tuomio (viides jaosto) 27.10.2011 (Conseil d'État'n (Ranska) esittämä ennakkoratkaisupyyntö) — Société Groupe Limagrain Holding v. Établissement national des produits de l'agriculture et de la mer
   (Asia C-402/10) (1)
   
   (Maatalous - Asetukset (ETY) N:o 3665/87 ja N:o 565/80 - Vientituet - Ennakkoon maksettu tuki - Tullivarastointimenettelyyn asetetut tavarat - Tavarakirjanpito puuttuu - Todisteet tavaroiden viennistä - Kyseiseen vientiin liittyvä vientituki on saatu kokonaan tai osaksi - Velvollisuus palauttaa perusteettomasti saatu määrä - Korostuksen soveltaminen palautettavaan määrään)
   2011/C 370/22
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Conseil d'État
   
      Pääasian asianosaiset
   
   
      Valittaja: Société Groupe Limagrain Holding
   
      Vastapuoli: Établissement national des produits de l'agriculture et de la mer
   
      Oikeudenkäynnin kohde
   
   Ennakkoratkaisupyyntö — Conseil d'État (Ranska) — Maataloustuotteiden vientitukien järjestelmän soveltamista koskevista yhteisistä yksityiskohtaisista säännöistä 27.11.1987 annetun komission asetuksen (ETY) N:o 3665/87 ja maataloustuotteiden vientituen maksamisesta ennakolta 4.3.1980 annetun neuvoston asetuksen (ETY) N:o 565/80 (EYVL L 62, s. 5) säännösten tulkinta — Tavaroiden asettaminen tullivarastointimenettelyyn odotettaessa vientiä, josta vientituki suoritetaan ennakolta — Ennakolta maksettujen summien palauttaminen tavarakirjanpidon puuttuessa — Takaisinmaksun edellytykset
   
      Tuomiolauselma
   
   
               1)
            
            
               Vientitukien ennakolta maksamisesta annettuja unionin oikeuden säännöksiä on tulkittava siten, että tavarakirjanpidon pitäminen unionin tullisäännöstön mukaisesti tullivalvontaan asetetuista tuotteista on yksi edellytys sille, että näihin tuotteisiin liittyvä vientituki maksetaan ennakolta. Jäljelle jääneet epäilykset tiettyjen tietojen oikeellisuudesta tai ristiriitaisuudet tavarakirjanpidossa voidaan kuitenkin selvittää muiden täydentävien asiakirjojen avulla, jos kansalliset toimivaltaiset viranomaiset katsovat kyseiset asiakirjat riittäviksi.
            
         
               2)
            
            
               Vientitukien ennakolta maksamisesta annettuja unionin oikeuden säännöksiä on tulkittava siten, että
               
                           —
                        
                        
                           niiltä osin kuin unionin tullisäännösten mukaista velvollisuutta pitää tavarakirjanpitoa tullivalvontaan asetetuista tuotteista ei ole täytetty, sen todistaminen, että maasta on todella viety vientituen ennakolta maksamista varten annetussa ilmoituksessa tarkoitettujen tavaroiden kanssa laadultaan ja määrältään samankaltaisia tavaroita, ei riitä siihen, että viejän voitaisiin sen perusteella katsoa saaneen oikeuden näihin tavaroihin liittyvän tuen määrään
                        
                     
                           —
                        
                        
                           tilanteessa, jossa viejän on sen vuoksi, että se on jättänyt noudattamatta velvollisuutta pitää tullivarastoon sijoitetuista tuotteista tavarakirjanpitoa, palautettava osa tai kaikki vientituesta ennakolta saamistaan summista, takaisin maksettavaan perusteettomasti saatuun määrään on sovellettava maataloustuotteiden vientitukien järjestelmän soveltamista koskevista yhteisistä yksityiskohtaisista säännöistä 27.11.1987 annetun komission asetuksen (ETY) N:o 3665/87, sellaisena kuin se on muutettuna muun muassa 30.6.1993 annetulla komission asetuksella (ETY) N:o 1708/93, 33 artiklan 1 kohdan toisessa alakohdassa tarkoitettua 20 prosentin korotusta.
                        
                     
         
      (1)  EUVL C 288, 23.10.2010.